[{"text_idx": "#000002", "text": "Mae ceisiadau bellach ar agor ar gyfer cyrsiau ar-lein mewn Amserlennu a Chyllidebu Movie Magic, sef meddalwedd safonol y diwydiant ar gyfer y diwydiant ffilm. Mae\u2019r cyrsiau hyn am ddim, diolch i gefnogaeth Cronfa Sgiliau Teledu Pen Uchel ScreenSkills, sy\u2019n cynnwys cyfraniadau gan gynyrchiadau teledu o\u2019r radd flaenaf yn y DU."}, {"text_idx": "#000003", "text": "Bydd hyfforddiant ar-lein yn cael ei ddarparu yng Nghymru dros 4 mis, i alluogi gweithwyr proffesiynol sy\u2019n gweithio ym maes teledu pen uchel i gael gwell dealltwriaeth o\u2019r feddalwedd hanfodol a ddefnyddir ar gyfer amserlennu a chyllidebu ar gynyrchiadau HETV."}, {"text_idx": "#000004", "text": "Ar gyfer pwy mae\u2019r cyrsiau?"}, {"text_idx": "#000005", "text": "Mae\u2019r hyfforddiant yn agored i bobl sydd eisoes yn y diwydiant sy\u2019n gweithio neu\u2019n symud drosodd i weithio yn HETV fel rheolwyr cynhyrchu, AD, cyfrifwyr cynhyrchu a chynhyrchwyr llinell ond sydd eto i fynd i\u2019r afael a\u0302 meddalwedd Movie Magic."}, {"text_idx": "#000006", "text": "Rydym bob amser yn croesawu ceisiadau gan grwpiau heb gynrychiolaeth ddigonol, gan gynnwys, ond heb fod yn gyfyngedig i: y rhai o gefndiroedd Du, Asiaidd a lleiafrifoedd ethnig; pobl ag anabledd; pobl o\u2019r gymuned LGBTQ+ a\u2019r rhai o gefndiroedd economaidd-gymdeithasol is."}, {"text_idx": "#000007", "text": "Rydym yn cynnig hyfforddiant cynhwysol. Os oes gennych unrhyw anghenion y gallwn eu diwallu yn ystod y broses recriwtio a thu hwnt, rhowch wybod i ni a byddwn yn hapus i weithio gyda chi i\u2019w diwallu."}, {"text_idx": "#000008", "text": "Beth yw cynnwys y cyrsiau?"}, {"text_idx": "#000009", "text": "Mae amserlenni effeithiol ac effeithlon yn hanfodol ar gyfer pob cynhyrchiad, a bydd y cwrs hwn yn tywys hyfforddeion HETV trwy\u2019r elfennau hanfodol o\u2019u creu, gan ddefnyddio\u2019r meddalwedd safonol y diwydiant a ddefnyddir yn fyd-eang, sef Movie Magic Scheduling."}, {"text_idx": "#000010", "text": "Gan ddechrau gyda rhannu sgript drama yn elfennau, bydd hyfforddeion yn dysgu prif yrwyr amserlen wych a byddant yn cael cyflwyniad rhyngweithiol cam wrth gam i feddalwedd amserlennu Movie Magic. Byddant yn defnyddio\u2019r meddalwedd a gyda\u2019i gilydd yn creu amserlen gynhyrchu ac yn dysgu sut i\u2019w drin yn unol a\u0302 newidiadau o fewn cynhyrchiad."}, {"text_idx": "#000012", "text": "Mae cyllidebau effeithiol ac effeithlon yn hanfodol ar gyfer pob cynhyrchiad a bydd y cwrs hwn yn mynd a\u0302 hyfforddeion HETV drwy\u2019r elfennau hanfodol o\u2019u creu, gan ddefnyddio\u2019r meddalwedd safonol y diwydiant a ddefnyddir yn fyd-eang, sef Movie Magic Budgeting."}, {"text_idx": "#000013", "text": "Dangosir i\u2019r hyfforddeion sut i ddefnyddio\u2019r rhaglen ac yna byddant yn treulio amser yn rhoi\u2019r hyn y maent wedi\u2019i ddysgu ar waith mewn ffordd hwyliog ac addysgiadol. Byddwn yn mynd a\u0302 chi drwy\u2019r broses o sefydlu cyllideb o\u2019r dechrau a llywio drwy\u2019r meddalwedd."}, {"text_idx": "#000015", "text": "Sut mae\u2019r hyfforddiant yn cael ei gyflwyno?"}, {"text_idx": "#000016", "text": "Darperir yr hyfforddiant ar-lein trwy blatfform Zoom. Bydd angen cyfrifiadur personol neu Mac gyda chysylltiad rhyngrwyd sefydlog ar gyfranogwyr. Gellir cyrchu Zoom trwy borwr gwe neu ei lawrlwytho i\u2019ch dyfais."}, {"text_idx": "#000017", "text": "Bydd yr hyfforddeion yn cael mynediad at drwyddedau hyfforddi a thanysgrifiadau Movie Magic a bydd angen iddynt osod y feddalwedd Movie Magic berthnasol ar liniadur y dylid dod ag ef i\u2019r sesiwn hyfforddi."}, {"text_idx": "#000018", "text": "Mae pob cwrs yn para un diwrnod, ac mae cyfranogwyr yn cael dewis o bedwar dyddiad gwahanol i fynychu. Mae croeso i gyfranogwyr wneud cais am gyrsiau Amserlennu a Chyllidebu os oes angen hyfforddiant arnynt yn y ddau becyn."}, {"text_idx": "#000019", "text": "Pwy yw tiwtor y cwrs?"}, {"text_idx": "#000021", "text": "Sut ydw i\u2019n ymgeisio am y cwrs?"}, {"text_idx": "#000022", "text": "Gallwch ymgeisio trwy wefan Screenskills yn uniongyrchol."}, {"text_idx": "#000026", "text": "ScreenSkills yw\u2019r corff sgiliau sy\u2019n cael ei arwain gan y diwydiant ar gyfer diwydiannau creadigol sgrin y DU \u2013 animeiddio, ffilm, gemau, teledu gan gynnwys rhaglenni plant a rhai uchel, VFX a thechnoleg drochi. Rydym yn gweithio ar draws y wlad gyfan i adeiladu gweithlu cynhwysol gyda\u2019r sgiliau sydd eu hangen ar gyfer llwyddiant parhaus, nawr ac yn y dyfodol. "}]